ગીતા અને મનિષને સીઆઇડી ક્રાઇમે બપોરે સ્પેશિયલ કોર્ટમાં રિમાન્ડ માટે રજૂ કર્યા હતા. જ્યાં મુખ્ય સરકારી વકીલ પ્રવીણ ત્રિવેદીએ રિમાન્ડ અરજી અંગે રજૂઆત કરતા જણાવ્યું હતું કે, આરોપીઓ તપાસમાં સહકાર આપી રહ્યાં નથી, આરોપીઓ ગુજરાત સિવાય કઇ કઇ જગ્યાએ આ સ્કીમ ખોલી હતી તે મામલે તપાસ જરૂરી છે. આરોપીઓએ ભીલવાડા, હિંમતનગર, અને સાણંદ સહિતની જગ્યાએ સ્કીમ અમલ મૂકી હતી જેમાં કેટલા પૈસા ઉઘરાવ્યા?, આરોપીએ કૌભાંડના પૈસાથી કઇ મિલકત ખરીદી?, એજન્ટો કોણ કોણ હતા અને કેવી રીતે તેમને કમિશન અપાતું હતું, આરોપીઓએ હિસાબના ચોપડા ક્યાં સંતાડ્યા છે?, આરોપીએ નાસતા ફરતા હતા ત્યારે કોણે આશ્રય આપ્યો, આ કેસમાં 2,200 લોકો ભોગ બન્યા છે, જે પૈકી 251 સાક્ષીના નિવેદન છે અને 72.4 કરોડની ઠગાઇ બહાર આવી છે તે પૈસા ક્યાં છે? સહિતના મુદ્દે તપાસ કરવા 14 દિવસના રિમાન્ડની જરૂર છે..